غراب شايع

**لغراب الشايع** ولا **لغراب الشمالي** (سمية علمية: **كورڤوس كوراكس**؛ Corvus corax؛ ) هو واحد الطير عصفوري الشكل كبير و كامل ب لكحل، هو أكتر نوع دايع ب شكل كبير من ݣاع لغرابيات. كايتصابو على طول النص الشمالي. كاين 11 النويع مقبول ب شوية د التنواعات ف السيفة، وخا الدراسات الجداد بيّنو تبدالات جينيين كبار بينات النسمات من بزاف د لبلايص. كايتعتابر واحد من لغرابيات لكبار ݣاع، هو و لغراب غليض لمنقار، و أتقل طير من عصفوريات الشكل؛ ف لبلوغ، لغراب الشايع كايكون لمتوسط د عبارو 63 سونتيميطر ف الطول و 1.47 كيلوݣرام ف التقل، وخا كايوصل ف لفراد التقل ݣاع حتى ل 2 كݣ. التيساع د حياتهم كايتعتابر قصير، لغربان الشايعين يقدرو يعيشو كتر من 23 عام ف لبريّة. الطيور الصغار يقدرو يرحلو ف فروݣا و لكن موراها كايتجاوجو حتى ل لموت، معا كل كوپل ملاقي كايدافع على الزون ديالتو.

لغربان الشايعين تعايشو معا بنادم أولوفات د لعوام و كانو كتار ف شي بلايص حتى عتابروهم الناس آفات. طرف من النجاح ديالهم كا نوع سبابو الريجيم ديالهم لقارت؛ هوما معددين لوضايف ب شكل شديد و نتيهازيين ف لقيان لموارد د التقاوت، كاياكلو الجيفة، لحيوانات الصغار، الطيور لمعششين، و الشياطا د لماكلة. شي خصايل مقشوعين ف حلّان لمشاكيل عطاو دليل بلي لغراب الشايع عندو داكا ب شكل مامولّفش بيه.

على طول لقرون لي دازو، لغراب كان موضوع ف لميطولوجيا، لفولكلور، لفن، و لأدب. ف شلا تقافات، بحال التقافات لأصليين د سكانديناڤيا، إيرلاندا لقديمة و ويلز، بوتان، و لكوشطا الشمالية د أمريكا الشمالية و سيبيريا و شمال شرق آسيا، لغراب الشايع تقدّس ب صيفتو فيݣورة روحانية ولا مخلوق شبيه ب الرب.

## الطاكسونوميا
### لكلاصاج
أقرب نوع ل لغراب الشايع هو لغراب قهوي لعنق (C. ruficollis)، لغراب لبيض (C. albus) د إفريقيا، و غراب شيواوا (C. cryptoleucus) د جنوب غرب أمريكا الشمالية. جل السلطات، منهم الليستة د طيور الدنيا ديال اللجنة الدولية د عولاما الطيور و دليل د طيور لعالم، دابايا كايقبلو 11 نويّع؛ وخا شي وحدين كايقبلو غير تمنية؛ من الستة د النويّعات لمقبولين من ل.د.ع.ط و د.ط.ع ف لمنطاقة لپالياركتيكية (Palearctic) لغربية، غير ربعة لي مقبولين من شيريهاي.

### التاريخ التطووري
لغراب الشايع تطور ف لعالم لقديم و قطع ل أمريكا الشمالية من لقنطرة لرضية بيرين *Bering Strait*. الدراسات الجينيين الجداد، لي جرّبو لاديئين *DNA* د لغربان الشايعين من بزاف د لقنات ف لعالم، وكّدو بلي هاد الطيور محطوطين ف جوج تقسيمات علاقل: واحد التقسيمة د كاليفورنيا (النويّع C. c. clarionensis)، لي كايتصاب غير ف جنوب غرب ميريكان، و واحد التقسيمة هولاركتيكية، كاتلقى ف لباقي د النص الشمالي. الطيور من التقسيمات ب جوج كايتشابهو، و لكن لݣروپات مفرّزين جينياً و بداو يتعرشو على بعضياتهم جوج د لمليون عام هادي.

لمعطيات كايلمّحو بلي على حساب لاديئين لميطوكوندري *mitochondrial DNA*، لغربان الشايعين من لي بقاو ف أمريكا الشمالية قراب كتر ل هادوك لي ف أوروپا و آسيا، على هادوك لي ف التقسيمة د كاليفورنيا، و بلي لغربان الشايعين ديال التقسيمة د كاليفورنيا قراب كتر ل غراب شيواوا(C. cryptoleucus) على هادوك ديال التقسيمة لهولاركتيكية. لغربان ف التقسيمة لهولاركتيكية قراب كتر ل لغراب بيض على لقرب ديالهم ل تقسيمة كاليفورنيا. و عليها، النواع د لغراب الشايع كيفما تحددو ب شكل تقليدي كايتعتابرو شبيهات لعرش.

واحد الشرح د هاد لمعطيات الجينيين هو بلي لغربان الشايعين وكّرو ف كاليفورنيا جوج د لمليون عام هادي علاقل و ولاو مفارقين على قرابهم ف أوروپا و آسيا ف وقيت لفترة الجليدية. مليون عام هادي، واحد لݣروپ من تقسيمة كاليفورنيا تطوّر ل نوع جديد، غراب شيواوا. لأعضاء لخرين من التقسيمة لهولاركتيكية وصلو من بعد ف واحد التسافيرة مفارقة من آسيا، واقيلا ف نفس لوقيتة د بنادم و الدياب جوايه 15.000 عام هادي.

واحد الدراسة د عام 2011 كاتقتارح بلي ماكاينينش تكبالات على التدفاق الجيني بينات لݣروپ لكاليفورني و لهولاركتيكي د لغراب الشايع، و بلي النسولا يمكن ليهم يتخلّطو، هادشي لي غايعكس ب شكل فعال شي نتيواع محتامل.

واحد الدراسة جديدة د لاديئين لميطوكوندري د لغراب ورّات بلي النسمة لمعزولة من ݣزاير لكاناري مفرّزة على النسمات لخرين. الديراسة ماشملاتش حتى فرد من النسمة د شمال إفريقيا، عليها لوضعية ديالها ماميقونش منها، وخا لمورفولوجية ديالها قريبة بزاف ل النسمة د لكاناري (ل درجة كايعتابروهم نويّع واحد).

## لوصف
تصغير|تحت الضو د الشمش، لكسا الريشي يمكن ليه يوري واحد اللمعان زرق ولا حجري لي هو نتيجة على التقزاح اللوني (iridescence)

غراب شايع ناضج كايتفاوت بينات 54 و 71 سم ف الطول و عندو تيساع د الجناوح من 116 ل 153 سم. لوزان لمشجلين كايتفاوتو من 0.69 ل 2.250 كݣ. هادشي لي كايخلّي لغراب الشايع واحد من أتقل عصفوريات الشكل. الطيور من لبلايص لي برد بحال لهيمالايا و ݣرينلاند كايكونو ب شكل عام كبر ب مناقر كبر ب شوية، أما هادوك لي ف لبلايص لي سخن كايكونو صغر ب مناقر صغر نسبياً. لمومتيلين ديال التنواع لقدّي من هاد النوع، لغربان من كاليفورنيا وزنو 0.784 كݣ كا متوسط، هادوك من ألاسكا وزنو 1.135 كݣ كا متوسط و هادوك لي من نوڤا سكوشا وزنو 1.230 كم ف لمتوسط. لمنقار كايكون كبير و مقوس شوية، ب طول ديال لكولمن (culmen-فوق د لمنقار) من 5.7 ل 8.5 سم، هادشي لي كايخلّيه يكون عندو واحد من أكبر لمنافر بينات عصفوريات الشكل (غير لغراب غليض لمنقار و لغراب بيض لعنق لي عندهم مناقر كبر). عندهم قزيبة طويلة و مدرّجة ب شكل مجهد، كاتفاوت من 20 ل 26.3 سم، و ف لغالب عندو نمط الريش كحل و مقزّخ، و قزحية ب لقهوي غالق. الريشات د لقرجوطة كايكونو ب الرمادي لباهت لغادي ل لقهوي. السيقان و الرجلين كايكونو فاخرين و صحاح، ب طولة د عضم لعرݣوب من 6 ل 7.2 سم. نمط الريش د الصغار كايتشابه و لكن بهت، ب قزحية رمادية مزرّقة، و ب فتحة عادية ل لوردي.
تصغير|مقارنة بينات واحد لغراب شايع (Common raven؛ ليمن) و غراب أمريكي (American Crow؛ ليسر)

أپار من قدّو لي كبر، لغراب الشايع (Raven) مبدل على لغربان لي صغر (Crows) (ماكاينش تفراز بين الجوج ف الداريجة) ب منقار لي كبر و تقل، ريش مشعكك ف جيهة لحلق، زغيبات طوْل فوق لمنقار، و قزيبة طوْل و على شكل وتد. لغربان الطايرين (Ravens) كايتفرّزو على لغربان لخرين (Crows) ب شكال قزازبهم، مساحة د الجناح كبر، و الستيل ديالهم التابت كتر ف الطيران لعالي، لي كايشمل ب شكل قل تفرفير الجناوح. وخا مݣلضمين، لغربان خفاف ف الطيران كيف ما ولاد عمامهم الصغار. ف وقيت الطيران الريش كايبدا يطلق الصوت كايزوي لي كايشبه ل صوت لحرير. الصوت د لغربان (ravens) عاوتاني مفرّز ب زايد، لعيطة ديالو لمولّفة كايكون واحد النقيق غارق (croak) ب جودة رنانة كتر من لعيطة د لغربان لخرين (crow)، وخا لعيطات د لغربان لخرين كيف ما لغراب قزيبة لفرفارة (fan-tailed raven) و لغراب قهوي لعنق (brown-necked raven) يقدرو يتغالطو فين كايكونو ب جوج معا لغربان الشايعين ف شي قنات ف جنوب غرب آسيا و شمال إفريقيا؛ من هاد الجوج، لغراب قزيبة لفرفارة كايتشابه كتر ف لعيطات و لايني عندو شكل مبدل بزاف ف جناوحو لعراض و قزيبتو لي صغيرة بزاف، ف لوقيتة لي لغراب قهوي لعنق يقدر يكون صعيب بزاف ف التفراز من ريشو، و لكن عندو ب شي طريقة عيطات غاديين كتر ل لغربان لخرين (crow). ف أمريكا الشمالية، غراب شيواوا كايشبه مزيان ل لغربان الشايعين لي صغر نسبياً د جنوب غرب ميريكان و مفرزين كتر ب لقد الصغر نسبياً د مناقرهم، اللحية و لكسدة و لقزازب لي طوْل نسبياً. غراب الجيفة (carrion crow) لي كلّو ب لكحل، و لغراب جناي التمار (rook) ف أروپا يقدرو يبانو ل شي غراب (Raven) ب سباب منقارهم لكبير بلحق هوما مازال صغر منهم ب شكل واضح و عندهم شكل الجناح و لقزيبة بحال لي عند لغربان الصغر (crows).
تصغير|لبلوقية (leucism)، هاد لفرد معروف مزيان ب شكل محلي ف أنكوريدج (ألاسكا)

ف ݣزاير لفارو، كان موجود واحد الشكل لوني د هاد النوع لي دابا نقارض، معروف ب لغراب لمبقع (pied raven)؛ لغربان الشايعين لي ب اللون لكحل لعادي باقيين مفرّقين ف هاد لارخبيل. لغربان لبويض شي خطرات كايتصابو ف لبريّة. شي وحدين ف كولمبيا لبريطانية نقصوهم لعينين لورديين د شي غراب ألبيني، و ف عاوض هادشي كانو بلقين (leucistic)، لي هي واحد لحالة فين شي حيوان كاينقصو أي نوع من النواع لمعددين د الصبغيات د اللون، ماشي غير لميلانين.
تصغير|الصوات د لغراب

لغربان الشايعين عندهم تنويعة عريضة من التشكالات الصوتيين لي عندهم أهمية عند عولاما د الطيور. ݣوينر تكلف ب دراسات موهيمين ف لبدية د عوام 1960، ب تشجال و تصوار لملقيات دياولو ب واحد التفصيل زايد. خمسطاش من 30 كاطيݣوري د لعيطات تشجلو، جلهم كايتخدّمو ف لمفاعلة الجتيماعية. لعيطات لمسجلين جمعو عيطات لالارم، عيطات التبيع، و عيطات الطيران. هاد النوع عندو واحد لعيطة د پرّرّوك-پرّرّوك-پرّرّوك لي مفرّزة و غارقة و فيها الرنّة، لي كاتجي ل السمّاعا لمجرّبين ماكاتشبه ل حتى طير من لغرابيات. لڤوكاب (لمفردات) ديالو لمعقّد و لعريض ب زايد كايشمل واحد الصوت د طوق-طوق-طوق لي مجهد و بحال الدقّان، واحد الصوت د كرآاه لي ناشق و كايصمّك، واحد الصوت صرصار من التحت د لقرجوطة و شي عيطات لي على بونت و يكونو ب طابع موسيقية.

بحال لغرابيات لخرين، لغراب الشايع يمكن ليه يميميكي الصوات من لبيئة ديالهم، لي منهم الصوات د بنادم. الصوات اللاحلقيين (Non-vocal sounds) لي كايطلقهوم لغراب الشايع كايشملو التصفار و تقرقيب لمنقار. لخبيط ولا لكليك تقشعو ف لغالب ف النتوات على الدكور. يلا شي عضو ف شي كوپل توضّر، الجوج(ة) كايطلق لعيطات د شريكو لموضّر باش يزيد ف حتيمالية الرجوع ديالو.

## التوزيع و لموايل
تصغير|جوج غربان شابين ف إيسلانضا
لغراب الشايع يمكن ليه يتزوهر ف بزاف ديال لمناخات. عندو لمادى لكبر ݣاع من أي عضو ف ݣنسو، و مادى من أكبر لوحدين ف عصفوريات الشكل. هوما مفرّقين على طول لبلايص لهولاركتيين من لقطب الشمالي و لموايل لمعتادلين ف أوراسيا و أمريكا الشمالية ل الصحاري د شمال إفريقيا، و ل لݣزاير غ لمحيط لمهدن. ف لݣزاير لبريطانيين، هوما شايعين كتر ف سكوطلانضا، ويلز، غرب النݣليز و إيرلانضا، و قضاو عليهم ف شي بلايص خرين ب سباب لمصلاحات د عسان الطرايد. ف التيبيت، فايتين تشجلو ف علوات حتى ل 5,000 م، و وصلو ف لعلو حتى ل 6,350 م ف جبل إيڤريست. هاد النسمة معروفة شي خطرات ب 'غراب پونجاب'، طرف من النويّع كورڤوس كوراكس لورنسي (شي مرّات كايسميوه ب شكل غلط ب ك.ك. سابكوراكس) كايكونو ف قليم السند ف پاكيستان و لمناطق لمحاديين د شمال غرب لهند. هوما ب شكل عام كايسكنو وسط من لمادى ديالهم لعام كامل. ف لعمل ديالو د 1950، طيور د ݣرينلاند (Grønlands Fugle)، عالم الطيور فين سالومونسين دكر بلي لغربان الشايعين ماكايدوّزوش فصل الشتا ف أركتيكا. وخا هاكداك، ف كاناضا و ألاسكا لأركتيين، كايتلقاو لعام كامل. الطيور الصغار ف لعمر يقدرو يديعو ب شكل لوكال.
تصغير|جوج غربان شايعين شابين ف صحرا النخل، كاليفورنيا
ف لمملاكة لمتاحدة، لمادى ديالو كايتزاد دابايا من بعد التحسان ف لحماية لقانونية ديالتو، بلحق الطّيهاد اللاقانوني من لعساسا د الطرايد مازال موشكيل ف شلا بلايص. هو كايخيّر لاراضي الجبليين و لكوشطيين، و لايني يمكن ليه عاوتاني يتصاب ف لپاركات لي فيهم الشجر طويل لايق ل التخدام كا سكنة. النسمة ديالتو كتيفة كتر ف شمال و غرب لبلاد، وخا النوع بدا كايوسع نسمتو ف جيهة الجنوب.

جل لغربان الشايعين كايفضلو لبلايص الشجريين ب تيساعات كبار د لاراضي لمحلولين لقراب، ولا لمناطق لكوشطيين (الساحليين) على قبل لمواضع د التعشاش و لماكلة ف لوطا. ف شي بلايص لي فيهم كتافة سكانية كبيرة د بنادم، بحال كاليفورنيا ف لولايات لمتاحدة، خداو لاڤونطاج ف كترة دعايم لماكلة و وقعات ليهم زيادة ف عدادهم. ف لكوشطات، لفراد من هاد النوع دايماً كايكونو موزعين ب شكل مساوي و كايفضلو يبنيو عشاشهم على طول جراف لبحر. لغربان الشايعين ديما كايكونو ف لمناطق لكوشطيين لاحقاش هاد لبلايص كايمدّو وصولية سهل ل لما و واحد التنويعة من لموارد د لماكلة. زيد، لمناطق لكوشطيين عندهم نماط مستاقرين د الطقس بلا برد شديد ولا درجة د لحرارة سخونة.

ب شكل عام، لغربان الشايعين كايعيشو ف نطاق عريض د لبيئات و لايني كايخيّرو ب شكل زايد لمناضر الطبيعيين لمطوّقين. منين كاتبدّل لبيئة ب درجات د لحرارة كبار، هاد الطيور كايستاجبو ب واحد الستيجابة مسطريسية. لهورمون معروف ب لكورتيكوسطيرون لي كايتأكتيڤا من لآكس لوطاوي–النخامي–لأدرينالي. لكورتيكوسطيرون كايتأكتيڤا منين الطير كايكون معرّض ل السطريس، بحال الرحيل مسافات طوال.

## السلوك
تصغير|كليكة ديال لغربان مجموعين على واحد لغراب ميّت
لغربان الشايعين كايسافرو ف لعادة ف كوپلات مجاوجين وخا الطيور الشابّين يقدرو يصاوبو فروݣا. لعلاقات بينات لغربان الشايعين دايماً كايكون فيهم لمخاصمة، وخا هاكداك هوما كايبيّنو واحد لوفا موهيم ل فاميلاتهم.
### لفريس
ب لخودان ف لبال قدّو، لحس الجتيماعي ديالو و لقدرات دياولو الديفاعيين، لغراب الشايع عندو مفتارسين طبيعيين قلال. لمفتارسين د لبيض و الصغار ديالو كايجمعو لخزوزا، لموكات لكبار، و شي خطرات لعقبان. لغربان عنيفين ب زايد ف الدفاع على صغارهم و هوما ف لعادة كايفلحو ف التجرية على التهديدات لي كاينين. هوما كايهجمو على لمفتارسين لمحتاملين ب الطيران و التسياب عليهم ب مناقرهم لكبار. شي خطرات كايهجمو على بنادم يلا كانو قراب ل عشاشهم، وخا لعطابي لخطيرين قليل فاش كايطراو. كاين تشجالات قلال د طيور لفرايس لكبار كايدّيو لغربان؛ ب شكل نادر، لمفتارسين لبزوليين لكبار بحال لوشوقا، لقيوطات، و لپومات حتى هوما فايتين أطاكاو لغربان. هادشي ف الساس كايوقع ف شي موضع عشي و منين لفرايس لخرين د لحيوانات اللحايميين كايكونو شحاح.

ف أمريكا الشمالية، لمفتارسين د لغربان منهم موكات مو ݣرن لكبار، لبيزان لأمريكيين، لعقبان الصولع، لعقبان الدهبيين و لبيزان حومر لقزيبة. النواع د لبيزان قادرين يهجمو غير على لغربان الصغار؛ ف واحد لحالة، واحد الصݣر شاهين تسيّب على واحد لغراب عاد فقس و لكن لوالدين جرّاو عليه. لغربان كايكونو مشطونين ف لمواضع الجداد د الجيفة، و ف أمريكا الشمالية، فايتين تشجلو كايتسناو لغربان لأمريكيين (American crows) و لقياق الزورق يحضرو قبل ما يبداو هوما لماكلة.

ف أوراسيا، لمفتارسين لمعلومين جمعو، أپار من لعقبان الدهبيين، موكات لعقاب لأوراسيين، لعقبان بويض لقزيبة، عقبان سطيلر لبحريين، لعقبان لإمپيرياليين و السناݣر. حيتاش كايشكلو فرايس خطيرين محتاملين على الطيور لݣارحين، لݣوارح (raptors) كايخصهم ف لعادة يجيوهم على غفلة و لغالبية فيهم كايهجمو على لبيضات لي عاد فقسو.

### لمجاوجة
تصغير|الصغار د لغراب الشايع ف واحد لعش، هڤيتسيركور، إيسلانضا
تصغير|لبيض د لغراب الشايع
تصغير|تلاتة حتى ل ربعة د لغربان الشايعين الطنجيين فوق واحد لپوطو زايد ف لڤولطاج ف يسطاد، السويد
لغربان الشابّين كايبداو لمداعبة ف عمر صغير ب زايد، بلحق ماكايترابطوش ل شي عاماين ولا تلت سنين خرى. لحركات لأكروباتيين لهوائيين، التبيانات على الداكا، و لقدرة على مدّان لماكلة هوما سلوكات ساروتيين على قبل لمداعبة. غير كايتكوپلاو، كايبداو يميلو باش يعششو معا بعضياتهم حياتهم كاملة، عادةً ف نفس لبلاصة.

لكوپلات لمجاوجين كايخص يكون عندهم واحد الزون ديالهم قبل ما يبداو يبنيو لعش و يتكاترو، و عليها هوما كايدافعو ب شكل عدواني على الزون و موارد لماكلة. الزونات د التعشاش كايتنوعو ف لقد على حساب لكتافة د موارد لماكلة ف لمنطاقة. لعش كايكون على شكل زلافة غارقة مصاوب من عواد كبار (كايوصل حتى ل 150 سم ف الطول و 2.5 سم ف لغلض) و لغصان، مربوطين ب واحد الطبقة دخلانية من الجدور، لغيس و اللحا و مبطن ب واحد لمادة رطبة، بحال لفرو د لأيل. لعش كايكون ف لعادة ف شي شجرة كبيرة ولا على لحافة د شي جرف، ولا ب شكل قل ف لوقوع ف لباطيمات لقدام ولا ف لپوطوات د الضو.

التنوات كايحطو ف لعادة بينات ربعة و ستة (نادراً جوج ل سبعة) لبيضات باهتين خوضر غاديين ل الزرق، و مجلخين ب لقهوي. لحضانة كاتكون جوايه 18 حتى ل 21 يوم، غير من عند النتوا. الدكر يقدر يوقف ولا يتقوس على الصغار مدرّق عليهم، بلحق ماكايقرقش عليهم. الصغار كايفقسو ف عمر 35 حتى 49 يوم، و والديهم لي كايتكلفو ب ماكلتهم. هوما كايبقاو معا والديهم ل ستة شهور خرى من بعد لفقيس.

ف لغالبية نتاع لمادى ديالهم، لحطان د لبيض كايبدا ف اللخر د يناير ولا فبراير، و لكن يمكن ليه يتعطل حتى ل أبريل ف لبلايص لباردين بحال ݣرينلاند و التيبيت. ف پاكيستان، لحطان د لبيض كايطرا ف دجنبر. و لكن ف شمال إفريقيا (النويع لغراب الشايع الطنجاوي؛ C. c. tingitanus) كايحطوهم معطلين على أوروپا، ف اللخر د مارس ولا لبدية د أبريل. لبيض و الصغار لي عاد تفقسو، كايتفرسو ب شكل نادر من لبيزان و لعقبان لكبار، لموكات لكبار، لخزوزا و لكلبيات. لبالغين، لي نادراً فاش كايتفرسو، كايكونو ديما فالحين ف الدفاع على صغارهم من هاد لمفتارسين، ب سباب لكترة ديالهم، قدهم لكبير و التقوليب نتاعهم. هوما فايتين تقشعو كايطيّحو لحجر على لمفتارسين لمحتاملين لي كايغامرو حدا عشاشهم.

لغربان الشايعين يمكن ليهم يكونو طوال لعمر، خصوصاً منين كايكونو محميين ولا مشدودين (كاپتيڤ)؛ لفراد ف برج لندن عاشو ل كتر من ربعين عام. التيساع د حياتهم ف لبرية كايكون قصر، عادةً ف 10 سنين حتى 15 عام. أطول تيساع د لحياة معروف د شي غراب شايع برّي مباݣي كان عندو 23 عام و تلت شهور، هادشي لي كايخلّي طير التعريشة الشيطاني النوع لفرّادي لي فايتو بينات عصفوريات الشكل.

### لماكلة
تصغير|لماكلة

لغربان الشايعين كايكونو قارتين و نتيهازيين ب شكل زايد؛ ريجيمهم يقدر يتبدل ب شكل عريض على حساب لبلاصة، لفصل، و التاسرندابت (serendipity). متلاً، هادوك لي كايعلفو ف التوندرا ف الطيوح الشمالي لأركتيكي ديال ألاسكا خداو جوايه النص من لحتياجات دياولهم د لينيرجي من لفريس، ب شكل ساسي من لقوارض من ݣنس لعكبر، و النص لاخر من التقمام، ب شكل ساسي من الجيفات د أيايل لكاريبو و الطرمجانات الصخر.
تصغير|غراب قابط كراع د لأيل

ف شي بلايص كايكونو قمايميين ب شكل ساسي، ب لماكلة على الجيفة و النغف و خنفوس الجيفة لي كايكونو مرافقين. ب النسبة ل الجيفة ب كسدة كبيرة، لي لغربان ماكايكونوش مسلحين باش يشرݣوها هوما و الطيور لكبار ݣاع بحال نسور منقار لمخطاف، كايخصهم يتسناو لفريسة تتحل من شي مفتارس خر و تتسلخ ب شي طريقة. هوما عاوتاني معروفين كاياكلو الشياطا ديال لولادة د النعج و لبزوليات لكبار لخرين. لماكلة من النبات كاتجمع لحبوب، لبلوط، التنبيتات، التوت و لفاكهة. هوما كايفرسو اللاسلسوليات الصغار، لبرمائيات، الزواحف، لبزوليات الصغار و الطيور. لغربان يقدرو عاوتاني يكونصوميو الطراف لمامهضومينش من لخرا د لحيوان، و لماكلة لملاوحة د بنادم. هوما كايخزنو واحد لفايض من التويشيات د لماكلة، ب لاخص هادوك لي عامرين ب الشحمة، و كايتعلّمو يخبيو بحال هاد لماكلة من لغربان لحاضيين. لغربان عاوتاني كايدرّمو على التخبيات ديال لماكلة د نواع خرين، كيف التعلب لأركتيكي. هوما ديما كايترافقو معا شي نوع كلبي خر، الديب، ب صيفتو تبرزيط شفّار، كايتبعو لمقتولات دياولو ف فصل الشتا، و لايني عاوتاني ب شكل تعاوني، لاحقاش فايت تشافو كايسيّرو الرباعات د الدياب لي خارجين يصيّدو ل لفرايس لمحتاملين لي غير لغربان يقدرو يشوفوهم من لفوق. لغربان مفتارسين كايترددو ل عشاش الطيور، كايختارو لبيضات، و الصغار لمعششين و شي مرّات حتى لبالغين ب شكل ضاسر منين كايقشعو شي هوتة. هومايا كايتعتابرو واقيلا التهديد الطبيعي اللولاني ل النجاح د الصغار لمعششين ديال الطير لمهدد ب شكل شديد كونضور كاليفورنيا، ماحد كايدّيو ب السهولة بيضات لكونضور و هوما شايعين ب زايد ف لبلايص فين عاودو دخّلو هاد النوع. ف الجيهة لخرى، منين كايكونو كايحاميو على عشاشهم لي قراب، يقدرو علّاه ينفعو لكونضورات مادام كايجرّيو على لعقبان الدهبيين برّا لمنطاقة لي يلا ماكانش هادشي، يقدرو يفرسو الصغار د لكونضور لمعششين و لي عاد بداو يطيرو. وخا لكونضورات عارفين بلي لغربان تهديد و كايجرّيو عليهم، مواضع لعشاش لموالف بيهم مدرّقين من لغربان ب شكل عيّان؛ السباب على هادشي مامعروفش، و لكن يقدر يكون ب سباب لقدرة لهابطة على الصوݣان ف لهوا د لكونضور، ولا شي بلاصة بقات من الزمانات فين نسمات لكونضور كانو كتف، و مواضع لعشاش كانو محدودين كتر، و لغربان ماكتارش ب زايد.
تصغير|فرݣ من لغراب كاياكلو من واحد الزبالة

واحد السلوك هو التجنيد، فين لغربان الشابّين كايعيّطو ل لغربان لخرين ل شي زردة د لماكلة، ف لعادة شي جيفة، ب سيريات د لغوتات لمجهدين. ف لكتاب غربان ف فصل الشتا، بيغنت هاينغيخ دكر بلي هاد السلوك تطوور باش يخلّي الصغار كتر ف لعدد من لبالغين الساكنين، و عليها كايخلّيهم ياكلو عل الجيفة بلا مايتجرّا عليهم. واحد الشرح مبسط كتر هو بلي لفراد كايتعاونو ف تباديل لمعلومات على الجيفات د لبزوليات لكبار حيت هوما كبار بزاف على شوية د الطيور باش يستاغلوهم. وخا هاكداك، التجارب ب الطعمات ورّاو بلي بحال هاد السلوك د التجنيد كايكون مستاقل على لقد د الطعمة.

فوق من هادشي، كان واحد لبحت كايقتارح بلي لغراب الشايع عندو علاقة معا التفراق د الزريعة. ف لبريّة، لغربان الشايعين كايختارو لموؤل لحسن و كايفرّقو الزريعة ف لبلايص لي لايقين حسن ل النجو ديالهم.

### الداكا
الدماغ ديال لغراب الشايع من أكبر الدماغات بينات ݣاع نواع الطيور. خصوصاً، لپاليوم لفوقاني (hyperpallium؛ لموضع الضهري د دماغ الطيور) كبير ب النسبة ل شي طير. كايورّيو قدرة على حلان لمشاكيل، و زيد شي عمليات عندهم علاقة معا لعريف بحال التقليد و التبصار.
تصغير|قبة الرادار راشية د صاروخ نايكي ف ألاسكا ولات بلاصة د لمباتة عند لغربان ف لمسا

اللانݣويست (عالم اللسانيات) ديريك بيكرتن، و هو كايبني على لعمل د لبيولوجيست بيغنت هاينغيخ، تجادل بلي لغربان وحدين من ربعة د لحيوانات و صافي (لخرين هوما النحل، النمل و لبشر) لي بيّنو الديپلاسمو (displacement، النزياح [لسانيات])، لي هي لقدرة على التواصل على شي حوايج ولا وقايع لي بعاد ف لمسافة و لوقت. لغربان التحت بالغين كايباتو معا بعضياتهم ف الليل، و لكن كايعلفو ف لعادة بوحديتهم ف النهار. غير هو، منين شي واحد كايكتاشف شي جيفة كبيرة محضية من شي كوپل د لغربان لبالغين، لغراب لماملاقيش غايرجع ل لمحل د لمباتة و غايوتاصل على قبل الجيفة لملقية. النهار التالي، فرݣ ديال لغربان لماملاقيينش غايطيرو ل عند الجيفة و غايجرّيو على لبالغين. بيكرتن جادل بلي الضهور ديال النزياح اللغوي كان واقيلا أهم واقعة ف التطوور ديال لوغة بنادم، و بلي لغربان هوما السلسوليات هو لي بوحدهم أپار لبشر لي كايشركو هاد لمزيّة.

واحد التجريبة تديزاينات باش تقيّم لقدرة على التبصار و حلان لمشاكيل شملات واحد الطرف د اللحم مربوط ب خيط معلّق ف واحد لعريّش ف الشجرة. باش يوصل ل لماكلة، الطير كان كايخصو يوقف عل لعريّش، و يجبْد لخيط شوية ل لفوق شي خطرات، و يزطم على لعقدات باش يقصّر لخيط ب شوية ب شوية. ف اللخر ربعة من خمسة د لغربان الشايعين فلحو، و "الطرونزيسيو من اللانجاح (التمياك على لماكلة ولا غير نتيف لخيط) ل لوصولية لمنتاضمة و لموتوقة (الجبيد د اللحم) وقع بلا مايحتاجو يبيّنو التعلم من التجربة و لغلط". هادشي كايدعم لفرضية بلي لغربان الشايعين "مختارعين"، معنيتها بلي هوما كايقدرو يحلو لمشاكيل. بزاف ديال لخصايل د لغربان الشايعين كان كايتجادل فيهم ف السابق بلي هوما سلوك فطري سطيريوتيپي، و لكن تتبت دابايا بلي لكفاءة نتاعتهم على حلان لمشاكيل ب شكل فردي و التعلم من بعضياتهم كايعكسو واحد لقدرة ستيعابية فليكسيبل على قبل تبصار دكي ماولفش بيه بينات لحيوانات اللابشريين. واحد التجريبة خرى ورّات بلي شي غربان شايعين كايمكن ليهم يقولبو لفراد من نفس النوع و هوما ناويين هادشي.

واحد الدراسة تنشرات ف 2011 لقات بلي لغربان يمكن ليهم يعرفو واش تعطات ليهم معاملة عادلة بينات نفس النوع و بنادم، كايبقات عاقلين على الدكرايات ديال شي مفاعلة فلانية ل وقت طويل. الطيور لي تعطات ليهم معاملة عادلة من مالين التجريبة تصابو كايخيّرو لمفاعلة معا هاد الناس ب لمقارنة معا هادوك لي عطاو معاملة ماعادلاش. فوق من هادشي، لغربان ف لبريّة فايت ليهم عاوتاني تقشعو كايحبسو التعاون معا لغربان لخرين يلا قشعوهم كايغشّو ف وقيت الطاشات (لمهام) د لكروپ.

لغربان الشايعين فايتين تقشعو كايعيّطو على الدياب ل لمواضع د لحيوانات لي ماتو. الدياب كايحلّو الجيفة، و كايخلّيو الشياطا ل الطيور. هوما كايحضيو فين كايدفنو لغربان لخرين ماكلتهم و كايعقلو على لبلايص د تخبيات لماكلة د بعضياتهم، باش يقدرو يشفرو منهم. هاد النوع من الشفرة كايطرا ب شكل منتاضم ل درجة كايطيرو مسافات زيْد من لعوينة د لماكلة باش يصيبو بلايص حسن د تخبية لماكلة. فايت ليهم عاوتاني تقشعو كايديرو ريوسهم كايخبيو لماكلة بلا مايحطوها ف لحقيقة، من لمفتارض كايديرو هادشي باش يدوّخو لحضايا.

لغربان الشايعين معروفين كايشفرو و كايخبيو التويشيات اللامعين بحال لحصى، لپياس د لمعدن، و لكواري د لݣولف. واحد النضرية هي بلي كايخزنو التويشيات اللامعين باش يخلّيو لغربان لخرين معجّبين. بحوت خرين لمّحو بلي الصغار كايكونو فضوليين ب شكل زايد على قبل لحوايج الجداد، و بلي لغربان الشايعين بقى عندهم واحد الجديب ل التويشيات اللامعين و الضايرين على حساب التشابيه ديالهم معا لبيض د الطيور. الطيور الناضجين كايترزى ليهم لهتيمام الشديد ف لحوايج لمامولفش بيهم، و كايوليو نيوفوبيك ب زايد.

أول تقييم واسع النطاق ديال لقدرات لمعرفية د لغربان لمّح بلي، ف عمر ربع شهور، كان عندهم نيڤو بحال الشامپانزيات و لأورانݣوتانات ف الطيسطات ديال الربيط السببي لمنطيقي، التعلم الجتيماعي، نضرية لعقل إلخ.

### اللعب

كاين واحد لعتيراف غادي و كايتزاد ف إينا حد كايوصلو ليه الطيور ف اللعب (play). لغربان الشايعين الصغار من بينات أكتر النواع اللعايبيين د الطيور. فايتين تقشعو كايزلقو من الجبيّلات د التلج، هادشي باين على قبل التمتاع. هوما ݣاع كايدخلو ف لوعاب (games) معا نواع خرين، كيف ما حابا معا الدياب، تعالب لما و لكلاب. لغربان الشايعين معروفين ب لعروض لأكروباتيين د لفراجة، بحال الطيران ف حلاقي ولا لمقابطة معا بعضياتهم ب لݣدام ف وقيت الطيران.

لغربان الشايعين معروفين ب لعروض لآيروباتيين لي كايجيبو الدهشة بحال الطيران ف حلاقي ولا لمقابطة ب لݣدام و هوما طايرين. و ديما، لغربان كايقدرو يتشافو كايعيّطو (Soaring) فوق التيرات الجبليين و لكدياويين، ب الستيغلال د لهزة د لحافة (ridge lift).

هوما عاوتاني وحدين من شي حيوانات قلال لي كايصايبو اللوعاب (toys) ديالهم. فايتين تقشعو كايݣرضو لغصان باش يلعبو معا بعضياتهم.

## لعلاقة معا بنادم
تصغير|لغراب لمبرقع (Pied raven)، واحد النمط لوني منقارض من ݣزاير لفارو
### لحفيض و التسيير
ب لمقارنة معا شلا نواع صغر من ݣنس لغراب (Corvus) (بحال غربان الجيفة، و لغربان لأمريكيين[crow])، لغربان (Raven) كايفضلو لموايل الجبليين ولا لغابويين ولا لبلايص لعروبيين على لبلايص لمدينيين لي مافيهمش التبرزيط د بنادم. ف بلايص خرين، لعداد دياولهم تزادو ب شكل درامي و ولاو آفات زراعيين. لغربان الشايعين يمكن ليهم يسببو الضر ل لغلّة، كيف ما لفاكية (لݣوز) و لحبوب، ولا يقدرو يهلكو لكسيبة، ب الضبط ب لقتيلة د صغار لماعز، د لبݣر و لخرفان. لغربان ب شكل عام كايهجمو على لوجوه د صغار لبهايم د لكسيبة، و لكن السلوك الشايع ݣاع د لغراب الشايع ديال التقمام يقدر يكونو واخدينو لكسّابا ب شكل غالط كا فريس.

ف غرب الصحرا د موهاڤي، لبني د لبشر و الديڤلوپمو د لرض ودّاو ل زيادة ديال نسمة لغراب الشايع مضروبة ف 16 لخطرة على طول 25 عام. لڤيلاجات، لاراضي د الزپل، محطات د الطريطمو د لقوادس و الضايات الصطيناعيين كايشكلو موارد د لماكلة و لما ل الطيور لقمايميين. لغربان عاوتاني كايصيبو مواضع التعشاش ف لپوطوات د الضو و الشجر د التزيان، و كايتجدبو ل لمقتولات د الجريق ف لوتوروتات. التفرݣيع ف نسمة لغراب الشايع ف موهاڤي نوض تقلاق على قبل فكرون الصحرا، لي هو نوع مهدد. لغربان الشايعين كايفرسو لفكارن الصغار، لي كايكون عندهم درع رطب و كايتحرك ب شوية. لبلانات باش يكونطروليو النسمة شملو التّير و تصياد الطيور، و حتى لمشاورة معا لمسيّرين د تيرّات الزبل باش يطلبو ب تقلال كمية الزبل لمعرّي. واحد الجايزة د التصياد تخدّمات ب صيفتها ميطود د لكونطرول ف فينلانضا من النصاصة د لقرن 18 حتى ل 1923. فايتة تخدّمات التفنية ل قد محدود ف ألاسكا، فين النسمة الزايدة د لغربان الشايعين كاتهدد النوع لمحسوس د لبط، عيدر د سطلير (Polysticta stelleri).

لغربان، بحال لغرابيات لخرين، كايكونو مضيّفين موكّدين د ڤيروس غرب النيل (West Nile Virus). الدوزان يقدر يجي ل بنادم من الطيور لمعديين على طريق لحمّالا لمرضيين د الناموس من ݣنس الناموس لحقيقي، و لغربان كايكونو محسوسين ل ڤ.غ.ب. وخا هاكداك، ف واحد الدراسة د 2010، بان بلي لغربان الشايعين لكاليفورنيين ماكانش عندهم واحد لموعدال طالع د لإيجابية ل ڤ.غ.ن.
### التصوير التقافي
على طول لمادى نتاعو ف النص الشمالي، و على طول التاريخ لبنادمي، لغراب الشايع كان و مازال واحد الرمز تقيل و واحد لموضوع شعبي ديال لميطولوجيا و لفولكلور.

ف شي تقاليد غربيين، لغربان هادي شحال كايتعتابرو طيور ديال لفال لخايب، لموت و الشر ب شكل عام، ب شكل جزئي حيت عندهم ريش كامل ب لكحل و كاياكلو الجيفة. ف السويد، لغربان معروفين ب صيفتهم لبوعوات د الناس لمقتولين، و ف ألمانيا ب صيفتهم الرواح د الناس لمنعولين. ف لفولكلور الدنماركي، ڤالراڤني لغراب لي كلا لقلب د واحد لملك ربح لمعرفة لبنادمية، و كان قادر يدير فعايل خبيتين بزاف، و كان يمكن لو يرد الناس ضالين، و كانو عندو قوى فوق بنادميين، و كانو كايتعتابرو "حيوانات قباح".
 
لغراب الشايع بقى مكمّل ف تخدامو كا رمز ف بلايص فين كان عندو مقام ميطولوجي: كيف ما الطير لوطني د بوطان (لملك د بوطان كايلبس التاج د لغراب)، الطير الرسمي د قليم يوكون، و على شعار النبالة ديال ݣزيرة مان (لي كانت مستعمارة د لڤايكينݣ).

ف شبه لݣزيرة لعربية و بلاد لفرس، لغراب تعتابر كا فال خايب و لايني واحد لعمل عربي ديال لقرن 14 علْم ب التخدام د لغراب ف الصقارة.

## مصادر

تصنيف:نواع مامهدداش د ليستا لحمرا
تصنيف:غراب (ݣنس)
تصنيف:طيور توصفو ف 1758